
 
   [image: cover]

MØRKETS HEMMELIGHETER

Denne oversettelsen er redigert av: Mone Kelly

Miniserie: Mørkets milliardærer


Strømmen går i Chicago og alt blir mørkt. I mørket finner de hverandre i lidenskapen, men da lyset kommer på … Dette er andre bok i miniserien Mørkets milliardærer.

Kjære leser,

Strømbruddet som har etterlatt Chicago i mørke har krevd et nytt par!

Jeg har en innrømmelse å komme med … Jeg elsker historier om hevn og utpressing. De er svakheten min. Å se lidenskapen i smerte og hevngjerrighet forvandles til noe mykere, mer tilgivende, mer kjærlig og aksepterende. Sukk. Og selvsagt kan man ikke kimse av heten mellom helten og heltinnen som går fra fiender til elskere!

I denne historien griper Gideon Knight muligheten til å hevne familien sin og ruinere fienden. Og for å klare det, bruker han Shay Neal, erkefiendens søster. Men han har ikke regnet med at kvinnen han utpresser skal være så sterk og stolt. Shay har kanskje godtatt forslaget hans, men hun er sin egen kvinne. Det blir en kamp om vilje og hemmeligheter som kan ende med to sårede sider … eller kanskje blir de reddet av en livsviktig kjærlighet.

I dette familiedramaet får du straff, hevngjerrighet, flammende hete, omtanke og den overveldende helende effekten av kjærlighet. Jeg håper du elsker Gideon og Shay like mye som jeg gjør!

Naima Simone


Til Gary. 143.

Hun var vakker.

Gideon Knight overhørte mannen som snakket til ham, mens han studerte den lille kvinnen som banet seg vei gjennom den overfylte ballsalen. Selv iført servitørenes hvite skjorte, svarte sløyfe og mørke bukser skilte hun seg ut som den klareste juvelen blant de hundrevis av gjestene på Du Sable City Gala, den årlige begivenheten i Chicagos sosiale sesong, og gjorde de rundt seg til rene kubiske zirkoner.

Hadde han sagt vakker? Han mente utsøkt.

Og han hadde ikke engang sett ansiktet hennes.

Ennå.

«Unnskyld meg.» Gideon avbrøt brått den eldre herrens prating, og brydde seg ikke med en høflig forklaring på hvorfor han gikk sin vei.

Den andre mannens overraskede utbrudd burde ha fått ham til å beklage, særlig siden Gideons mor hadde banket inn bedre manerer i ham. Men for bare ti år siden ville denne herren ikke ha nedlatt seg til å anerkjenne Gideons eksistens. Da hadde han bare vært nok en fattig, drømmefylt handelsstudent ved University of Chicago. Han hadde ikke vært Gideon Knight, medstifter og administrerende direktør i KayCee Corp, et av de heteste og mest suksessrike oppstartsselskapene som har kommet på markedet de siste fem årene. Nå som han var mangemilliardær, var denne forretningsmannen, og folk i hans skatteklasse og sosiale sfære, nær ved å skrape pannen i gulvet av alle kniksene og bukkene de rettet mot Gideon.

Penger og makt hadde den særegne effekten.

Vanligvis kunne han opparbeide seg mer tålmodighet, men han foraktet tilstelninger som denne veldedighetsgallaen. En ting han hadde lært i sin utmattende kamp for å komme seg inn i det aller helligste, som ble nidkjært bevoktet av den ene prosenten av de uanstendig rike, var at en stor del av forretningsavtalene ble inngått ved middagsbordene, på golfbanene til countryklubber og på sosiale arrangementer som Du Sable City Gala. Så selv om det å delta på gallaen bare rangerte litt høyere enn å shoppe med søsteren sin eller feriere i et av Dantes ni nivåer av helvete, deltok han.

Men for første gang han kunne huske, ble han distrahert fra nettverksarbeidet. Og for første gang ønsket han avbrytelsen velkommen.

Han slynget seg gjennom den smokingkledde og kjolekledde mengden, lot som om han ikke hørte når navnet hans ble ropt opp, og kom med et «unnskyld» når mer iherdige personer forsøkte å stoppe ham med en berøring av armen. Mange artikler om ham hadde nevnt hans laserskarpe fokus, og i dette øyeblikket var det rettet mot en viss serveringsdame med svart hår bundet i en lav knute i bakhodet, en kropp skapt for den søteste synd og en hud som fikk fingertuppene hans til å klø av behovet for å ta på … å kjærtegne.

Det behovet – det uhørte hastverket – burde ha vært en advarsel om å gå forsiktig frem. Og hvis han hadde stanset opp, kunne han ha analysert hvorfor impulsen til å nærme seg henne, til å se inn i ansiktet hennes, slo mot ham som en tigers skarpe klør. Han kunne ha trukket seg tilbake, eller lagt avstand mellom seg og henne. Disiplin, kontroll, fokus – det var de daglige refrengene i livet hans, grunnsteinene han hadde bygget sin virksomhet og sin suksess på. At denne ukjente kvinnen truet alle tre bare ved å være i rommet … Ikke engang hans tidligere forlovede hadde vekket en slik tiltrekning i ham. Noe som bare understreket hvorfor han burde gå sin vei. Det var ikke noe godt tegn.

Likevel fulgte han etter henne med samme besluttsomhet som et rovdyr forfølger sitt intetanende bytte.

Så klisjéaktig, men pokker så sant. For alle instinkter i ham knurret for å fange, dekke, ta … bite.

Hun skulle bli hans i kveld.

Se på meg. Snu deg rundt og se på meg.

Bønnen spratt rundt i skallen hans, og sekundene syntes å gå saktere da hun flyttet på seg, løftet hodet og møtte blikket hans.

Magen hans knøt seg sammen, og begjæret slo så hardt inn i ham at han stålsatte seg mot støtet. Men det gjorde ham likevel omtåket. Kroppen hans ble anspent og hard.

«Trenger du et glass champagne?» spurte hun og senket blikket mot brettet hun holdt i hånden.

Nei, hold øynene på meg.

Ordren rullet opp i halsen og lå på tungen, men han holdt den tilbake. Pokker, med bare noen få ord ytret med en silke- og midnattsstemme hadde han forvandlet seg til en huleboer.

Nok en gang runget en advarsel om å gå sin vei inni ham, men – som noen øyeblikk tidligere – ignorerte han den. Ingenting annet betydde noe akkurat nå.

«Hva heter du?» Han stilte sitt eget spørsmål, og svarte på hennes ved å ta opp et glass med lys vin.

Hvis han ikke hadde studert henne så nøye, ville han kanskje ha gått glipp av at skuldrene stivnet en anelse, den ørlille nølingen før hun, fortsatt med bøyd hode, sa: «Jeg må fortsette …»

Hun flyttet seg bort fra ham og gjorde seg klar til å flykte inn i folkemengden.

«Vent.» Han løftet armen, og instinktet fikk ham til å gripe etter albuen hennes for å hindre henne i å gå. Men i siste øyeblikk senket han armen ned til siden igjen.

Selv om han hadde lyst til å kjenne hvordan hun føltes under hånden hans, nektet han å ta på henne uten tillatelse. Rike drittsekker som antastet serveringspersonalet, var en like gammel historie som en sjef som jaget sekretæren sin rundt skrivebordet. Selv om det klødde i håndflaten etter å ha mistet kontakten, stakk han den ledige hånden i lommen.

Den avbrutte bevegelsen så ut til å fange oppmerksomheten hennes. Hun løftet hodet og rynket øyenbrynene.

«Gideon Knight», sa han og tilbød henne navnet sitt. «Du har navnet mitt. Kan jeg få ditt?»

Igjen nølte hun et øyeblikk. Så, med en liten hoderisting, mumlet hun: «Camille.»

«Camille» gjentok han og smakte på det som om det var en av de rike sjokoladedessertene som skulle følge etter middagsretten. «Det er et nydelig navn. Og det passer deg.»

Øynene hennes ble store, og en følelse han ville ha kalt panikk blusset opp i dypet av dem, før hun senket vippene og skjulte blikket for ham. Igjen. «Takk, herr Knight. Jeg …»

«Gideon», korrigerte han. «For deg er det Gideon.»

De fyldige leppene hennes strammet seg til en linje sekunder før hun møtte blikket hans med et som glitret av sinne. Hvor sinnssykt gjorde det ham at han fant tegnene på hennes temperament fengslende … og sexy som faen?

«Ikke ta det ille opp, Mr. Knight …»

«Min erfaring er at når noen begynner en setning med ʼikke ta det ille oppʼ, så har de til hensikt å fornærme», sa han.

Nok en gang så han et glimt av sinne, og en oppstemthet som vanligvis var forbeholdt harde forretningsforhandlinger, steg opp i brystet hans. Oppstemtheten betydde at han hadde med en verdig motstander å gjøre.

«Jeg tar sjansen på å anta at egoet ditt tåler en støyt», svarte hun. Så, som om det gikk opp for henne hva hun hadde sagt – og hvem hun hadde sagt det til – skar hun en grimase og knep øynene sammen et øyeblikk. «Jeg ber om unnskyldning …»

«Å, ikke skuff meg nå ved å bli saktmodig, Camille», purret han og hevet et øyenbryn.

I et fjernt hjørne av hjernen forundret han seg over hvem han hadde blitt i dette øyeblikket. Flørting, erting, jævla purring - det var ikke ham. Munnen hans visste enten ikke dette, eller så brydde han seg ikke. «Jeg forsikrer deg om at jeg tåler det», la han til.

«Mr. Knight», begynte hun, og navnet hans ble klippet ut med trass, «jeg vet ikke om det å nærme seg personalet og leke med dem er en av dine vanlige former for underholdning. Men siden du har bedt meg om ikke å være saktmodig, kan jeg fortelle deg at dette kanskje er en lek for deg, men servitørene er ikke leketøy for å lindre kjedsomheten din. Dette er et levebrød for arbeidere som er avhengige av en lønnsslipp og av å ikke få sparken for å fraternisere med gjestene.»

Sjokket vibrerte gjennom ham.

Sjokk og … fryd.

Bortsett fra moren og familien var det ingen som hadde baller nok til å snakke til ham slik hun hadde gjort, langt mindre irettesette ham. Spenningen – noe han ikke hadde opplevd på så lenge at han ikke kunne huske når den sist hadde oppstått – rislet og snublet nedover ryggraden hans.

«Jeg spiller ikke spill», sier han. «Det er bortkastet tid. Hvorfor være sjenert når man når målet raskere ved å være ærlig?»

«Og hva er målet ditt her, Mr. Knight?» utfordret hun, og la ikke skjul på sitt hånlige smil.

Hvis hun forsto hvordan pulsen hans steg og kroppen hans dunket hver gang hun sa «Mr. Knight» med et hovmod verdig en kongelig, ville hun sannsynligvis sverget taushetsløfte.

«Tafsing i en mørk gang? Litt klaps og klemming i et bøttekott?» spurte hun.

«Jeg er for gammel til å tafse på noen. Og jeg ʼklapser og klemmerʼ heller ikke, hva nå enn det er. Jeg knuller.»

Hun rykket til på hodet da han sa det rett ut, og øynene ble store bak de mørke brillene. Selv i støyen av prat og latter som fløt rundt dem, fanget han det skarpe gispet hennes.

«Var det derfor du stoppet meg? For å legge an på meg?»

«Hvorfor velge meg ut?» fortsatte hun. «Fordi jeg er så vakker at du ikke kunne la være?» ertet hun. «Eller fordi jeg er servitør, og du er en gjest i en maktposisjon? Hva skjer hvis jeg sier nei? Vil jeg da plutselig miste jobben min?»

Avsky og det første glimtet av sinne snek seg gjennom årene hans. «Vil jeg tilbringe en natt med deg? Inne i deg? Ja», sa han, og igjen ble øynene hennes store av hans åpenhet, før de ble smalere. «Jeg sa jo at jeg ikke lyver. Jeg spiller ikke spill. Men hvis du takker nei, så vil du fortsatt ha en sjekk og en jobb på slutten av kvelden. Jeg trenger ikke å presse kvinner til sengs, Camille.»

Hun studerte ham i stillhet, og ilden forsvant fra blikket, men noe annet blinket i de mørke øynene. Og dette «noe» fikk ham til å ta et skritt nærmere, men uten å invadere hennes personlige rom.

«For å svare på det andre spørsmålet ditt», mumlet han. «Hvorfor valgte jeg deg ut? Din første gjetning var riktig. Fordi du er så vakker at jeg ikke kunne la være å følge deg rundt i denne overdådige ballsalen fylt med mennesker som har mer penger enn fornuft. Kvinnene her kan ikke overstråle deg. De er som påfugler som sprer fjærdrakten sin, desperate etter å bli lagt merke til, og her er du blant dem, som månen. Lysende, alene, over alt og overskygger dem alle. Jeg forstår ikke hvorfor ingen andre la merke til det før meg. Hvorfor ikke alle menn på dette stedet står i kø bak meg bare for å få sjansen til å være i nærheten av deg.»

Stillheten svulmet opp rundt dem som en boble og dempet larmen fra gallaen. Ordene hans syntes å gi ekko i kokongen, og han forundret seg over dem. Hadde han ikke sverget på at han ikke holdt på med vakre ord? Likevel var det han som hadde snakket om påfugler og måner.

Hva gjorde hun med ham?

Hvor latterlig det enn virket, sverget han på at hvert åndedrag gled under klærne hans, sveipet over huden hans. Han lengtet etter å la hvert fuktige pust fukte skuldrene hans, brystet hans, mens neglene hennes vred seg i håret hans, gravde seg inn i musklene, klamret seg til ham mens han drev dem begge til grensen av kjødelig galskap.

Knurringen steg opp i halsen hans og ut av ham før han rakk å holde den tilbake.

«Jeg må gå», hvisket hun og flyttet seg allerede bakover og bort fra ham. «Jeg …» Hun fullførte ikke tanken, men snudde seg og forsvant inn i folkemengden og distanserte seg fra ham.

Han fulgte ikke etter; hun hadde ikke sagt nei, men hun hadde heller ikke sagt ja. Og selv om han hadde sett begjæret i blikket hennes – han hadde fremdeles vondt i magen av det – måtte hun komme til ham.

Eller be ham komme og hente henne.

Shay Camille Neal dyttet opp dørene som førte inn til det enorme industrikjøkkenet som ikke ville ha vært malplassert i en Michelin-restaurant.

Under vanlige omstendigheter ville hun ha vært begeistret og forsøkt å suge til seg all den kunnskapen hun kunne fra de profesjonelle som var til stede. Men dette var ikke vanlige omstendigheter.

For det første var hun medlem av en av de eldste, rikeste og mest innflytelsesrike familiene i Chicago, og vanligvis deltok hun på Du Sable City Gala som gjest, ikke som servitør. Men da bestevenninnen ringte henne tidligere på ettermiddagen og hørtes ut som om et tåkehorn hadde erstattet stemmen hennes, hadde Shay sagt ja til å ta Bridgettes plass i cateringstaben.

Shay hadde tatt på seg parykk, mørkebrune linser og briller, i tillegg til Bridgettes uniform. For selv om hun hadde bestemt seg for å droppe sesongens sosiale begivenhet, skulle storebroren Trevor og hans forlovede Madison Reus – senator Julian Reusʼ eneste datter – delta. Trevor likte allerede ikke Shays vennskap med Bridgette. Hvis han tok Shay i å gjøre noe som ikke var passende for Neal-navnet, spesielt på grunn av bestevenninnen hennes, ville han gå fra vettet.

Men alt ville ha vært i orden om det ikke hadde vært for en Gideon Knight.

Et røykfylt begjær kveilet seg i magen. Hun satte fra seg det nesten tomme brettet på en av stasjonene og presset en knyttneve mot navlen. Ikke at den fåfengte gesten slukket den glødende gløden.

Hun svelget et stønn og gikk mot baksiden av kjøkkenet og pauserommet for de ansatte. Hun lukket døren bak seg, gikk inn på badet, vred på kranene og stakk håndflatene under det brusende vannet. Hennes raske versjon av en kalddusj. Hun ristet på hodet over dumheten og vasket hendene, men i stedet for å gå tilbake til kjøkkenet ble hun stående foran speilet og stirre på sitt eget speilbilde. Men det var ikke hennes eget bilde hun så.

Det var Gideon Knight.

Med de vakre øynene, de skarpe kinnbeina, den arrogante nesen, den brede, sensuelle, nesten grusomme munnviken og den steinharde kjeven, minnet han henne om en for lengst avdød konge fra et mystisk asiatisk land, stående på en mur, mens en usynlig vind pirret det lange, svarte håret hans mens han så ut over landet han hersket over. Hard, skarpsindig, på en måte fjernt fra massene.

Han ville ha virket fullstendig skremmende hvis det ikke hadde vært for det inkonsekvente i at alt håret var samlet i en knute i bakhodet.

Det var den rebelske tilsidesettelsen av de uuttalte, innskrenkende reglene som styrte deres sosiale sfære, som hadde vekket en nysgjerrighet hun ikke kunne slette. Selv ikke nå.

Du er latterlig.

Hun ristet på hodet, utstøtte en lyd av selvvalgt avsky og dro til seg et brunt papirhåndkle fra dispenseren. Hun tørket raskt hendene, kastet det nå fuktige håndkleet i søpla og gikk ut av badet. Med minst tre timers arbeid foran seg hadde hun ikke råd til å gjemme seg her lenger.

Døren til pauserommet gikk opp, og hun klarte så vidt å kvele et forskrekket gisp.

Den høye, imponerende skikkelsen til Gideon Knight fylte døråpningen.

Hjertet satte seg fast i halsen.

«Hva gjør du her?» forlangte hun og strøk de allerede tørre håndflatene nedover buksesiden. Og da blikket hans fanget opp den nervøse bevegelsen, forbannet hun seg selv for å ha røpet sin uro til denne mannen.

«Ser etter deg.»

Spenningen flakset i henne før hun rakk å kvele reaksjonen. Hun la armene i kors over brystet og rynket pannen. Kjempet mot den instinktive trangen til å trekke seg tilbake fra den intense, seksuelle magnetismen som syntes å strømme ut av ham og vibrere i rommet.

«Vel, jeg må tilbake på jobb.» Hun lot som om hun kikket ned på den slanke, gullfargede klokken på håndleddet. «Så hvis du vil unnskylde meg …»

En følelse krysset ansiktet hans, men var der og borte før hun rakk å tyde den. Sannsynligvis irritasjon over å ha fått et nei. «Jeg ville be om unnskyldning …»

Men resten av forklaringen hans ble avbrutt da rommet ble stummende mørkt.

Et skrik slapp ut av Shay, og panikken klorte seg fast i halsen.

Det dype, tykke mørket presset seg ned på brystet som en tyngde og hindret henne i å puste.

Hva var det som foregikk? Hvorfor …?

«Camille.» Lyden av den rolige stemmen som bar en understrøm av stål, fikk henne ut av det svimlende fallet ned i hysteri. Hendene la seg rundt begge overarmene hennes, grepet var fast og stabiliserende. Stemmen og berøringen hans jordet henne, selv om pulsen fortsatte å dunke i hodet som en hammer. «Bli hos meg. Pust.»

Hun lukket øynene, som om det kunne stenge ute den totale mangelen på lys. Likevel klamret hun seg til ham – stemmen hans, den friske, men jordnære duften av vind og sandeltre, den solide tettheten i underarmene hun på et tidspunkt hadde holdt rundt. Sekunder, minutter – ja, det føltes som timer – gikk mens hun fokuserte på å roe ned hjertebanken, på å puste. Og snart begynte følelsen av å være levende begravd å lette.

Etter hvert som panikken langsomt slapp taket, trengte tyngden av berøringen hans – tryggheten og den trøstende effekten av den – inn i frykten.

«Unnskyld.» Forlegen hørte hun en vaklende latter slippe ut av seg. Forsinket løsnet hun grepet om ham og slapp armene. «Herregud, jeg er ikke … Jeg er ikke engang mørkredd», hvisket hun.

«Du har ingenting å be om unnskyldning for», beroliget han henne.

I neste øyeblikk dukket det opp et blekblått lys. En mobiltelefon.

«Jeg må se om jeg kan finne ut hva som foregår. Her.» Han holdt telefonen foran seg og geleidet henne forsiktig bort til sofaen mot den bakre veggen. Mens han fortsatt holdt henne i hånden, senket han henne ned på puten. «Går det bra med deg? Jeg må ta med meg mobilen for å prøve å ringe eller sende en melding. Jeg lover å komme tilbake om noen minutter.»

«Selvsagt.» Hun nikket og la en åre av stål inn i stemmen. Herregud, hun var sterkere enn dette. «Jeg klarer meg fint her.»

I telefonens minimale lys fanget hun hans faste, målende blikk. «Bra», sa han etter et øyeblikk og nikket til henne. «Jeg kommer straks tilbake.»

Han forsvant, og hun ble sendt tilbake til mørket. Hun konsentrerte seg om å puste jevnt.

«Camille.»

Hun løftet hodet, og nok en gang skyllet lettelsen over henne da Gideon og det vakre lyset hans dukket opp foran henne igjen.

«Hei», sa hun, og klarte ikke å hindre følelsene i å strømme gjennom stemmen. «Fant du ut noe?» La det være noe som kan fikses og er kortvarig, som at eieren av dette herskapshuset har glemt å betale strømregningen sin.

«Strømbrudd», forklarte han i en dyster tone, og hjertet sank ned mot magen. «Jeg fikk ikke ringt ut, men jeg klarte å få tak i en kontakt i politiet via melding. Det gjelder hele byen. De råder folk til å bli der de er, noe som», fortsatte han, og de fyldige leppene hans flatet ut i et kort sekund, «ikke vil være noe problem for oss. Jeg overhørte sikkerhetsvaktene snakke med kokken og staben hans. Teknologiguruen som eier dette overkompenserende monstrumet av et hjem, har installert et såkalt banebrytende sikkerhetssystem. Og på grunn av strømbruddet fungerte det ikke. Vi er alle innelåst i overskuelig fremtid.»

Hun pustet ut og kløp seg i neseryggen.

«Det kommer til å gå bra, Camille», sa Gideon. «Sannsynligvis vil strømbruddet bare vare i noen timer, og forhåpentligvis vil geniet ha fått orden på systemet sitt til da», avsluttet han tørt.

Denne gangen fniste hun, og tok seg for sent til munnen for å holde lyden tilbake.

«Hvis du er her som gjest, betyr det at du i det minste må være velstående eller ha forbindelser nok til å ha blitt invitert. Og hva er du da, Mr. Knight?» spurte hun og himlet med øynene. «En inaktiv mann som lever av familienavnet og pengene sine? Eller en vellykket forretningsmann?»

Hun kjente ham ikke, men han virket som det siste. Det var ingenting ved ham som skrek av inaktivitet. Nei, den haiaktige intelligensen som lyste ut av de mørke øynene hans, tilhørte en mann som hadde gått sin egen vei, ikke en som nøyde seg med å gå den andre hadde banet for ham.

Han svarte ikke umiddelbart, men unnet henne nok et av sine intense blikk.

Noe glitret i blikket hans, og det svake lyset fra telefonen lurte henne til å tro at det kunne være beundring.

«Jeg eier og driver et nystartet selskap som hjelper privateide selskaper med egenkapitalbehovet deres. Du kan vel si at vi har hatt suksess.»

Det vage og nøye konstruerte svaret hindret ikke gjenkjennelsen i å ryste henne. Nystartet? Han kunne umulig være Gideon Knight, grunnleggeren av selskapet KayCee Corp, som hadde tatt finansverdenen med storm for fem år siden? I så fall var han enten svært beskjeden eller tilbakeholden med informasjon.

Selv om Trevor forsøkte å holde Shay trygt plassert i familiebedriftens avdeling for sosial utvikling, kjente hun til KayCee Corp. Hun visste at Trevor desperat lengtet etter å kjøpe det.

Parykken, kontaktlinsene og brillene skjulte hennes sanne identitet, men hun løftet likevel fingrene mot kinnet som om Gideon kunne se under kamuflasjen. Halsen strammet seg til. Nå ville være et godt tidspunkt å fortelle hvem han satt sammen med i mørket. Men noe holdt henne tilbake.

I ballsalen hadde Gideon Knight stirret på henne med fascinasjon, beundring … sult. Og han hadde ingen anelse om at hun var Shay Neal, arving til et globalt finansimperium. Ikke at hun var en stygg andunge i en innsjø full av svaner, men hun gjorde seg ingen illusjoner. Pengene, den sosiale statusen og forbindelsene hennes var ofte like forlokkende, om ikke mer, enn utseendet.

Men ikke for ham.

Selv nå streifet det mørke blikket hans ansiktet hennes, dvelte ved øynene hennes før det gled over kinnbena, kjeven og munnen. Selv om hun ikke kunne tro det, sverget hun på at hun kunne kjenne blikket hans stryke over huden hennes. Et ulovlig, mystisk, lystvekkende kjærtegn.

Og her, i det isolerte dypet av dette herskapshuset, ville hun ha mer.

Selv om det bare var for en liten stund.

Anonymitetens kappe ga henne en dristighet – en frihet – som hun vanligvis ikke hadde.

«Jeg lurer på hva som går gjennom hodet ditt akkurat nå?» mumlet han og trakk henne ut av tankene sine.

Hun krøllet fingrene i håndflatene og ville at det flammende begjæret skulle avta, men det fortsatte å brenne seg vei langs årene hennes.

En skjelving danset over huden hennes. Valset langs nerveendene hennes.

Hun var møllen som danset for nær flammene.

«Hva er det du vil?» spurte han, og den dype klangen i stemmen hans ble lavere.

Han beveget seg ikke, rykket ikke nærmere henne i sofaen. Men herregud, all den intensiteten trengte seg innpå henne, gned seg over henne, gled inn i henne. Han var ikke en sjenert eller lekende mann; han forstod hvor mange muligheter det spørsmålet bar i seg. Og han ga henne valget mellom å la være å ta stilling til dem … eller å ta dem alle.

Et helt liv med å spille etter reglene raknet sakte opp under det opphetede blikket hans. Spørsmålet hans vibrerte mellom dem, som en kastet hanske. Et rødt flagg vaiet.

«Det er for mange ting til at det er mulig å telle dem i løpet av et strømbrudd», svarte hun til slutt. Sannhet. Og unnvikelse. «Men jeg har det fint her sammen med deg.»

En voldsom anerkjennelse og tilfredshet blinket som diamanter i øynene hans. «Bra», sa han, med de samme følelsene reflektert i det ene ordet. Han strakte seg ned, tok opp en tallerken og satte den på puten mellom dem.

«Du er sannelig oppfinnsom», sa hun og strakte seg etter en sautert aspargesspiss. «Eller lur.»

Den myke fnysingen hans ga gjenklang mellom dem. «Jeg har blitt kalt begge deler før. Og begge er bare ord. Det som fungerer for å nå målet mitt.»

«Ja, jeg husker godt målet ditt for i kveld. Du la ikke fingrene imellom der ute tidligere. Jeg antar at du har oppnådd målet ditt. Å tilbringe natten sammen med meg.»

Hvorfor hadde hun tatt opp den samtalen? Hva hadde drevet henne til å minne ham på at han hadde krav på å være sammen med henne – inni henne? For å se det sultne glimtet igjen? For å friste ham? Herregud, hun flørtet med skjebnen. Og hun gjorde det med et overmot som grenset til hensynsløshet.

«Vil du virkelig gå inn i den diskusjonen akkurat nå, Camille?» Spørsmålet – en erting, en hån – fikk pulsen hennes til å slå i taket.

Ja.

Nei.

«Ikke på tom mage», hvisket hun og trakk seg tilbake. Han så at hun trakk seg tilbake, og det var den første antydningen til et smil hun hadde sett i det strenge ansiktet hans.

Den neste halvtimen spiste de, og selv om maten var fantastisk og smakfull, stjal den ikke oppmerksomheten hennes på samme måte som mannen overfor henne. Han … fascinerte henne. Og da han spurte henne om det var greit for henne at han slo av lyset på telefonen for å spare på batteriet, sa hun ja uten å nøle.

Selv om han i utgangspunktet var en fremmed for henne, utstrålte han trygghet. Trøst. Som om han ville slippe løs all den knapt tøylesløse nådeløsheten på hennes vegne i stedet for mot henne. Kanskje det også gjorde henne fantasifull. Men i mørket hadde hun råd til det.

Kanskje påvirket svartheten ham på samme måte, for han åpnet seg for henne – i hvert fall så mye som en så kontrollert person som Gideon Knight sannsynligvis gjorde. De snakket om hverdagslige ting. Hobbyer. De verste stevnemøtene. Den beste måten å tilbringe en perfekt, lat ettermiddag på. Alt var så enkelt, men hun lyttet til hvert ord. Likte det. Likte ham.

Her, med ham, var hun bare … Camille.

«Vi kommer aldri til å se hverandre igjen når lyset tennes igjen», sa hun. Og det var sant. De ville aldri se hverandre som Camille og Gideon, selv om de tilfeldigvis skulle møtes i fremtiden. For da ville hun igjen være Shay Neal. «Det gjør meg nesten … trist», tilsto hun, og så ristet hun hånlig på hodet, selv om han ikke kunne se bevegelsen. «Latterlig, ikke sant?»

«Hvorfor det?» spurte han. «Ærlighet er aldri dumt. Den er for sjelden til å være latterlig.»

Et stikk av skyldfølelse kriblet i brystet hennes. Hun var uærlig når det gjaldt det mest grunnleggende – identiteten sin. «Fordi fantasier er for tenåringsjenter, ikke for voksne kvinner som vet bedre.»

«Og hva tror du at du vet, Camille?»

Hun snudde seg mot ham, mot fristelsen i stemmen hans. «At hvis det ikke hadde vært for et strømbrudd i hele byen, ville en mann som deg ikke vært sammen med meg …»

«Jeg vet ikke om jeg burde bli mer fornærmet over at du nedvurderer meg eller deg selv med den uttalelsen.» En hviskende lyd, og så strøk fingrene – søkende, forsiktige, men så forbannet sikre – over kjeven og tinningen hennes, og de merkelig hardhudede spissene skrapte huden hennes. Hva gjorde en mann som ham for å gjøre seg fortjent til den herdede huden som vitnet om hardt arbeid, ikke tallknusing? «Jo, det gjør jeg. Det irriterer meg mer at du nedverdiger deg selv. En kvinne som deg», mumlet han. «Vakker. Intelligent. Dristig. Selvsikker. Hvilken mann ville ikke ønske å tilbringe tid med deg? Bare en som er for blind eller dum til å se hvem som står rett foran øynene hans. Les en hvilken som helst finansblogg eller dagbok, Camille. Jeg er ikke en dum mann.»

Hun fnøs og prøvde å skjule flammen som slikket henne innenfra og ut. Dekke over lengselen ordene hans skapte dypt inne i henne. «Hvordan klarte du å gi deg selv komplimenter og irettesette meg på samme tid?»

Men han ignorerte hennes forsøk på å bringe letthet inn i den tykke, pulserende atmosfæren. I stedet strøk han et nytt kjærtegn over huden hennes. Denne gangen strøk han så vidt over underleppens kurve. Hun skalv. Og Gud, han måtte føle det, føle det. For han gjentok det.

«Jeg dater ikke», informerte han henne, og åpenheten i uttalelsen overrumplet henne. Det fikk henne nesten til å glemme de lange fingrene som fortsatt holdt rundt kjeven hennes.

Nesten.

«Unnskyld meg?» pustet hun.

«Jeg dater ikke», gjentok han. «Jeg vet også noe, Camille. Forhold, forpliktelser … det er løgner vi forteller oss selv for å rettferdiggjøre at vi bruker hverandre. Sex. Behov. Lidenskap … de er ærlige. Kroppen kan ikke lyve. Lyst er den store utjevneren, uavhengig av sosial status, rase eller skatteklasse. Så nei, jeg trekker tilbake min tidligere uttalelse. Uten dette strømbruddet hadde vi kanskje ikke snakket sammen de siste timene. Men jeg bryr meg ikke om vi var i en ballsal eller et styrerom, jeg ville ha lagt merke til deg. Jeg ville ønsket deg. Jeg ville ha gjort alt i min makt for å overbevise deg om å stole på meg med din kropp, din nytelse.»

Å, pokker.

Hun fikk ikke puste. Kunne ikke røre seg. Hun var lammet av sulten som overveldet henne.

«Din tur, månestråle», sa han og slapp hånden fra ansiktet hennes. Og hun savnet straks berøringen hans, det faste grepet. Fordi han ikke kunne se henne, løftet hun fingrene mot huden som fortsatte å krible. «Fortell meg igjen hva du vet.»

Månestråle. Kjælenavnet minnet henne om samtalen de hadde hatt i ballsalen. Hjernen hennes hevdet at ordet ikke hadde noe med kjærlighet eller sødme å gjøre, men alt med sult og mørke, og likevel rykket hun til da det kveilet i underlivet.

«Jeg vet du sier du ikke har ombestemt deg når det gjelder å tilbringe natten med meg. Inni meg», la hun til, med et mykt, nesten lavmælt pust.

«Og har du?»

Fra det øyeblikket du kalte meg din måne.

Sannheten runget mot skallen hennes, men hun bet kjeven sammen for å hindre den i å slippe ut. Forsvaret hennes hadde begynt å smuldre opp lenge før han kom for å lete etter henne.

«Ja», tilsto hun, mens hjertet dunket tungt mot brystkassen.

«Hva har du bestemt deg for? Hva er det du vil?» spurte han ubarmhjertig.

Han ga henne ikke utsettelse, han tvang henne til å si det. Han fikk henne til å blottlegge seg selv.

Selvoppholdelsesdriften hennes satte i gang et siste forsøk på å redde henne fra den hun hadde blitt i mørket. Den hun hadde blitt i den ballsalen. Men begjæret knuste det, og hun overgav seg villig til frihetens uimotståelige lokking … til ham.

«Deg», hvisket hun. «Jeg har bestemt meg for deg.»

Hun gled over det lille rommet som skilte dem og fant ansiktet hans. Et mykt stønn rullet opp i halsen hennes, og hun forsøkte ikke engang å fange det. Hun klarte ikke å stoppe, og strøk tommelfingeren over munnen hun hadde lengtet etter siden hun først la merke til ham.

Sterke tenner satte seg fast i tommelfingeren hennes, uten å gjøre vondt, men de presset så hardt at hun gispet. Så klynket hun.

Hvordan hadde hun gått tjuefem år uten å være klar over at dette punktet var forbundet med kjønnet hennes? At det kunne få lårene hennes til å trekke seg sammen i en smerte så søt at den gjorde henne gal?

Et nytt gisp slapp ut av henne, dette gang av overraskelse, da fingrene hans lukket seg rundt armene hennes og brått dro henne opp på beina. Hun svaiet, men han slapp henne ikke før hun var stabilisert. Så ble hun igjen skremt av det plutselige lysglimtet fra mobiltelefonen hans. Etter mørket virket det bleke lyset nesten for sterkt. Hun blunket og kikket fra skjermen til skyggene den kastet over Gideons ansikt.

«Hvorfor …» Hun vinket mot telefonen. «Hva med å spare på batteriet?»

Han ristet på hodet, og ansiktstrekkene ble skarpere, som om de var hugget i flint. Bortsett fra de glitrende, nesten febrilske øynene. Å, jøss … For en intensitet og … og grådighet. Det vekket hennes egen sult, og tente ilden inni henne til hun brant av den.

«Det driter jeg i. Jeg må se deg», knurret han, trakk seg ut av jakken og kastet den på gulvet. «Ta av deg skjorten, Camille. Vis meg hva du har bestemt deg for at jeg kan få.»

Med skjelvende fingre strakte hun seg etter knappene på den hvite skjorten. Varm luft kysset hennes blottede skuldre, brystene og magen.

«Din tur», beordret hun og ble stående på plass. «Vis meg hva du har lovet meg at jeg kan ta.»

Fingrene hans strammet seg rundt skjortekanten, og et øyeblikk fryktet hun – håpet – at han bare skulle rive den av. Men kontrollen kom tilbake, og han tok av seg mansjettknappene og kastet dem skjødesløst oppå jakken. Så, knapp for knapp, åpenbarte han seg for henne.

Hun stirret på hanndyret foran seg. Kilometervis av glatt hud strakte seg stramt over stramme muskler og sener. Brede skuldre, et dypt bryst. En smal midje. En bølget stige av magemuskler. En tynn, silkemyk hårstripe som begynte like over en skyggelagt navle og fortsatte nedover og forsvant inn i linningen på dressbuksene hans.

Perfeksjon.

Han sto stille og lot henne beføle ham uten innblanding, selv om han nærmest brummet av intensitet, med en kraft som knapt var behersket.

«Er du ferdig snart?» knurret han, og hun lente hodet bakover for å møte blikket hans, mens fingrene hennes la seg på beltet hans.

«Ikke i nærheten engang», pustet hun. «Kyss meg.»

En person med hans ekstraordinære sans for selvbeherskelse tok sannsynligvis ikke imot eller adlød ordre fra noen. Men med et glimt i øynene tok han tak i knuten på bakhodet hennes og trakk i den. Hun tenkte bare et øyeblikk på parykkens sikkerhet før nakken hennes bøyde seg. Det neste åndedraget hun tok, var hans.

Han løftet hodet og tok den nydelige munnen med seg, og hun skrek ut. Men han dempet henne med harde, sviende kyss i munnviken, langs kjeven, nedover haken og halsen … over toppen av brystene. På få sekunder tok han av henne BH-en og blottet henne for ham.

Hun grep om skuldrene hans, klamret seg til ham, og hennes evne til å tenke, til å bevege seg, til å puste var en saga blott da han senket hodet mot huden hennes. Alt hun kunne gjøre var å stå der med stadig mer vaklende knær og ta imot hvert eneste slikk, sug og drag fra de sensuelle leppene og tungen. Og nyte dem.

Han trakk munnen bort fra brystene hennes og dro en varm, våt bane oppover brystet og halsen hennes, helt til han gjenerobret munnen hennes. Dette kysset var varmere, villere, som om det var som om båndet han hadde kontroll over, hadde slitt seg, og plutselig var hennes eneste mål å se det ryke fullstendig.

Med et lite klynk lot hun hånden gli over skulderen, brystet og overkroppen hans, og stoppet ikke før hun fikk tak i den stive lengden hans gjennom buksene.

Det var som pokker. Hun skalv, både behov og feminin angst tumlet rundt i magen og underlivet. Han mer enn fylte håndflaten hennes. Refleksmessig klemte hun ereksjonen hans. Herregud, han var så tykk, hard … stor.

Utålmodig gikk Shay løs på buksene hans, rykket dem opp og dro ned glidelåsen i et hastverk som senere skulle slå henne som upassende. Men akkurat nå ga hun blaffen. Ingenting betydde noe annet enn det nakne, pulserende lemmet hans i hånden hennes. Å berøre ham.

Men akkurat idet hun strakte seg etter ham, tok han et ubarmhjertig grep rundt håndleddet hennes og stanset de hektiske bevegelsene hennes.

«Ikke ennå, månestråle.» Han løftet den ene armen hennes og plasserte et kyss med åpen munn midt i håndflaten hennes, og følelsen som oppstod, strålte rett til det fuktige, dirrende kjønnet hennes. Med et raskt trykk av leppene mot hennes, tok han raskt av henne de resterende klærne og skoene, og etterlot henne skjelvende og naken foran ham.

«Når en mann står foran en skjønnhet som din, er det bare én stilling han skal være i», mumlet han. Langsomt senket han seg ned på knærne og la hodet bakover for å fortsette å møte blikket hennes. «Du fortjener å bli tilbedt.» Han strøk leppene over magen hennes. «Og tilfredsstillet.» Et nytt sveip, men over toppen av kjønnet hennes.

Han spredte henne bredere og hektet beinet hennes over en av de brede skuldrene hans, så han fikk lettere tilgang. Som et glupsk beist knurret han mot det følsomme, våte kjønnet hennes, og vibrasjonene skjøv henne nærmere utløsningens rand.

Så fylte han henne. To fingre stakk inn i henne, og som en fyrstikk som ble slått på tørr opptenningsved, gnistret hun, blusset opp, eksploderte i flammer. Hun løsnet en hånd fra håret hans og la den over leppene, og dempet skrikene sine da hun kom mot munnen hans, mens hoftene rullet og rykket.

«Vær så snill», tryglet hun og skjøv svakt hodet hans vekk mens han sirklet rundt henne med ømme, men ubarmhjertige strøk. «Jeg kan ikke.»

«Det er ikke annet enn en utfordring for meg, månestråle», brummet han og reiste seg med fuktig munn. Men da han senket hodet og tok leppene hennes i et glødende kyss som gjentok hvordan han nettopp hadde fortært henne, rygget hun ikke tilbake fra smaken av seg selv på leppene og tungen hans. Nei, hun åpnet seg enda mer for ham, så opphisset at det gjorde vondt.

Han tok tak på baksiden av lårene hennes og løftet henne opp i luften. Som en refleks slynget hun beina rundt livet hans. Han krysset over til sofaen, og for hver gang hennes hovne, følsomme kjernemuskulatur støtte mot magen hans, våknet den nylig mettede varmen til live igjen, og hun stønnet for hvert kjærtegn.

Som av seg selv løftet armene hennes seg og vinket ham til seg. Han rev opp foliefirkanten, så kom han bort til henne og flyttet mobiltelefonen til gulvet ved siden av dem. Den harde kroppen hans dekket hennes, og et sukk unnslapp henne ved kontakten. I et øyeblikk klarte hun ikke å kvele følelsen av aldri å ha følt seg så verdsatt, så beskyttet.

«Er du klar, månestråle?» mumlet han og løftet seg litt opp fra henne. Han tok hånden hennes i sin og førte den inn mellom kroppene deres. Som han hadde gjort tidligere, la han fingrene hennes rundt den tykke lengden hans. «Vis meg», beordret han og plasserte håndflatene på hver side av hodet hennes, så hun fikk kontroll.

Hun ble overstrømmet av nytelse da han stakk inn i kroppen hennes. Om og om igjen, ubarmhjertig. Han hektet en arm under beinet hennes og trakk det høyere og umulig bredere. Med et kvalt skrik slo hun armene rundt halsen hans og holdt fast, et villig offer for hans besettelse. Han red henne, vill og ubundet, og ga henne ingen nåde. Ikke at hun ba om noe. Hun elsket det.

Elektriske pulser knitret nedover ryggen hennes og freste ved foten av ryggraden. Hvert støt forsterket følelsen. Da han lot en hånd gli mellom dem og gned henne, kom et skred av nytelse mot henne, begravde henne og stjal bevisstheten hennes. Men ikke før Gideon stivnet over henne, og hans dype, forpinte stønn ga ekko i øret hennes og rumlet mot brystet hennes.

«Camille», hvisket han, og det hørtes ut som en velsignelse, en bønn.

Og mens hun strammet armene rundt ham før hun sank under, ønsket hun tåpelig nok å være hans svar.

